Document ID: 32007R1073

KOMISJONI MÄÄRUS (EÜ) nr 1073/2007,
19. september 2007,
millega ühenduse laevadel keelatakse hariliku tuuni püük Atlandi ookeanis ida pool 45° läänepikkust ja Vahemeres
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta, (1) eriti selle artikli 26 lõiget 4,
võttes arvesse nõukogu 12. oktoobri 1993. aasta määrust (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, (2) eriti selle artikli 21 lõiget 3,
ning arvestades järgmist:
(1)
Nõukogu 21. detsembri 2006. aasta määrusega (EÜ) nr 41/2007 (millega määratakse 2007. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ning ühenduse kalalaevade suhtes püügipiirangutega vetes) (3) on kindlaks määratud hariliku tuuni kogus, mida ühenduse laevad tohivad 2007. aastal püüda Atlandi ookeanis ida pool 45° läänepikkust ja Vahemeres.
(2)
Ühise kalanduspoliitika eesmärk on ettevaatusele tuginedes tagada kalandussektori pikaajaline elujõulisus vee-elusressursside säästval kasutamisel.
(3)
Olemasoleva teabe põhjal, mida kinnitavad komisjoni inspektorite saadud andmed lähetustelt asjaomastesse liikmesriikidesse, võib kinnitada, et ühendusele 2007. aastaks eraldatud hariliku tuuni püügi võimalused Atlandi ookeanis ida pool 45° läänepikkust ja Vahemeres loetakse ammendatuks.
(4)
Seetõttu on vajalik, et komisjon määrab omal algatusel kindlaks kuupäeva, mil ühenduse püügikvoot loetakse ammendatuks ja millest alates keelatakse hariliku tuuni püük. Samuti on alates nimetatud kuupäevast vaja keelata ühenduse laevade püütud kõnes oleva kalavaru pardal hoidmine, ümberlaadimine ja lossimine.
(5)
Hariliku tuuni püük, samuti selle kalavaru pardal hoidmine, ümberlaadimine ja lossimine on juba keelatud Itaalia ja Prantsusmaa lipu all sõitvatele laevadele vastavalt komisjoni 28. augusti 2007. aasta määrusega (EÜ) nr 999/2007 (millega Itaalia lipu all sõitvatel laevadel keelatakse hariliku tuuni püük Atlandi ookeanis ida pool 45° läänepikkust ja Vahemeres) (4) ja komisjoni 11 septembri 2007. aasta määrusega (EÜ) nr 1048/2007 (millega Prantsuse lipu all sõitvatel laevadel keelatakse hariliku tuuni püük Atlandi ookeanis ida pool 45° läänepikkust ja Vahemeres). (5)
(6)
Võttes arvesse komisjoni saadud andmeid hariliku tuuni püügi võimaluste ammendumise kohta Atlandi ookeanis ida pool 45° läänepikkust ning Vahemeres, peaks käesolev määrus jõustuma Euroopa Liidu Teatajas avaldamise päeval,
ON VASTU VÕTNUD KÄESOLEVA MÄÄRUSE:
Artikkel 1
Kvoodi ammendumine
Ühendusele eraldatud hariliku tuuni püügi kvoot, mida liikmesriikide lipu all sõitvad laevad tohivad püüda Atlandi ookeanis ida pool 45° läänepikkust ja Vahemeres, loetakse ammendatuks alates käesoleva määruse jõustumise päevast.
Artikkel 2
Keelud
Küprose, Kreeka, Hispaania, Malta või Portugali lipu all sõitvatel või neis riikides registreeritud laevadel on keelatud hariliku tuuni püük Atlandi ookeanis ida pool 45° läänepikkust ja Vahemeres alates käesoleva määruse jõustumise kuupäevast kuni 31. detsembrini 2007.
Kõnealuste laevade poolt sel ajal püütud kalavaru pardal hoidmine, ümberlaadimine ja lossimine on samuti keelatud.
Artikkel 3
Jõustumine
Käeolev määrus jõustub selle Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 19. september 2007

Labels: 6
20